છેલ્લા એક દાયકામાં ગુજરાતની વર્તમાન રાજકીય પરિસ્થિતીમાં જાતિગત રાજકારણ ચરમસિમાએ છે. પાટીદાર આંદોલન બાદ ભાજપથી વિમુખ થયેલા પાટીદારો અને ઉના કાંડે 2017ની ચૂંટણી માટે ભાજપની મુશ્કેલીઓ વધારી દીધી છે. ઉનાની ઘટના બાદ મુખ્યમંત્રી આનંદીબેન પટેલના રાજીનામા પછી નવા મુખ્યમંત્રી અને તેના પ્રધાન મંડળની રચના બાદ પ્રદેશ પ્રમુખની વરણીમાં વધુ એક સમાજ ભાજપ સામે નારાજગી વ્યક્ત કરી રહ્યો છે. ગુજરાતમા સંગઠન તથા સરકારના મુખ્ય હોદ્દાઓ પર છેલ્લા ઘણા સમયથી ક્ષત્રિયોને બાકાત રખાતા સોશિયલ મીડિયા પર પક્ષ સામે રોષની લાગણી સાથેના મેસેજીસ ફરતા થયા છે.